Rusija prijeti odmazdom radi novih sankcija 
U medjuvremenu je još jedan bataljon dobrovoljaca iz Kijeva krenuo na istok zemlje kako bi pokušali od separatista oduzeti okupirani teritorij.
Danas je ukrajinska vojska saopćila da je jedan ukrajinski vojni avion oboren iznad istočnih dijelova zemlje. Glasnogovornik Vijeća za obranu i sigurnost Ukrajine je rekao da je raketa na avion ispaljena iz ruskog borbenog aviona, nakon čega se ukrajinski avion Su-25 srušio. Pilot se uspio spasiti prije pada aviona. Pro-ruski separatisti su preuzeli odgovornost za napad na još jedan ukrajinski avion jučer, ali je pilot taj avion uspio bezbjedno spustiti na zemlju. Vlada u Kijevu kaže da je današnji napad na avion izvela direktno Rusija. Ruski predsjednik Vladimir Putin je , takodjer danas, tokom posjete Brazilu, rekao da će najnovije američke sankcije na vladu u Moskvi dodatno iskomplicirati odnose, i ekonomski pogoditi kako Rusiju, tako i Ameriku. Iz ruskog ministarstva vanjskih poslova je saopćeno da Rusija neće tolerirati ucjene Sjedinjenih Država, i da zadržava pravo da poduzme mjere odmazde. Predsjednik Obama je inace sinoć objavio nove, oštre sankcije protiv Rusije jer nije učinila ništa da pomogne ka postizanju mira. .",kazao je američki predsjednik. Gospodin Obama je takodjer rekao da Rusija do sada nije učinila ništa da zaustavi protok oružja, i dolazak ruskih boraca u Ukrajinu, niti da se separatisti privole na primirje. Obama je rekao da Sjedinjene Države po ovom pitanju suradjuju sa svojim evropskim partnerima i dodao: Lideri Evropske Unije u Briselu takodjer pripremaju nove mjere protiv Rusije. Njemačka kancelarka Angela Merkel je već izrazila svoje razočarenje. Britanski premijer David Cameron je situaciju u Ukrajini nazvao neprihvatljivom. " , kazao je britanski premijer. Očigledno spreman na loše vijesti, ruski predsjednik Vladimir Putin je već počeo raditi na tješnjim vezama sa Brazilom, Kinom, Indijom, i Južnom Afrikom , tijekom ekonomskog summita u Brazilu. Na summitu u Brazilu on je izjavio: Ukrajinski premijer Arseniy Yatsenyuk je osudio ruske akcije tijekom posjeta istoku zemlje. Još jedan bataljon dobrovoljaca je iz Kijeva krenuo na istok zemlje kako bi pokušali od separatista oduzeti okupirani teritorij. ", govori Mykhailo, ukrajinski dobrovoljac. Predsjednik Obama je pohvalio Ukrajinu za napredak koji je postigla do sada, usprkos teškim uvjetima. On je takodjer obećao nastavak američke podrške.